CELEX: 62014TN0674
Language: bg
Date: 2014-09-19 00:00:00
Title: Дело T-674/14: Жалба, подадена на 19 септември 2014 г.  — SEA/Комисия

3.11.2014   
            
            
               BG
            
            
               Официален вестник на Европейския съюз
            
            
               C 388/23
            
         Жалба, подадена на 19 септември 2014 г. — SEA/Комисия
   (Дело T-674/14)
   2014/C 388/29
   Език на производството: италиански
   
      Страни
   
   
      Жалбоподател: Società per azioni esercizi aeroportuali (SEA) (Segrate, Италия) (представители: F. Gatti, J.-F. Bellis, F. Di Gianni и A. Scalini, avvocati)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение C (2014) 4537 окончателен от 9 юли 2014 г., с което Европейската комисия започва формална процедура за разследване във връзка с учредяването на Airport Handling;
            
         
               —
            
            
               да осъди Европейската комисия да заплати съдебните разноски в настоящото производство.
            
         
      Правни основания и основни доводи
   
   Жалбоподателят излага три основания в подкрепа на своята жалба.
   
               1.
            
            
               С първо основание се твърди, че обжалваното решение не е мотивирано:
               
                           —
                        
                        
                           според жалбоподателя в обжалваното решение не са взети под внимание обстоятелства, които са от съществено значение за приемането на решение от страна на Комисията и за които тя е била напълно осведомена (напр. създаването на тръст за осигуряване на пълното икономическо отделяне на Airport Handling от SEA Handling, дружеството, за което се твърди, че е ползвател на помощта SA.21420).
                        
                     
         
               2.
            
            
               С второ основание се твърди, че член 107, параграф 1 ДФЕС е бил неправилно приложен вследствие на неправилната преценка на важни обстоятелства и обективни данни, с които жалбоподателят е запознал Комисията:
               
                           —
                        
                        
                           според жалбоподателя Комисията неправилно е приела в обжалваното решение, че Airport Handling може да се счита за икономически приемник на SEA Handling, а това, което жалбоподателят е предоставил в полза на Airport Handling представлява държавна помощ по смисъла на член 107, параграф 1 ДФЕС.
                        
                     
         
               3.
            
            
               С трето основание се твърди, че са нарушени основните принципи на защита на оправданите правни очаквания, на добра администрация, на пропорционалност и на недопускане на дискриминация:
               
                           —
                        
                        
                           според жалбоподателя поведението на службите на Комисията и обжалваното решение очевидно противоречат на посочените принципи на правния ред на Европейския съюз. В частност, по отношение на принципа на пропорционалност жалбоподателят твърди, че Комисията е трябвало да разсее съмненията си чрез надлежен анализ на вече предоставените ѝ на по-ранен етап на разследването данни от жалбоподателя, вместо да приема решението за започване на формална процедура за разследване, което е предмет на жалбата.